थॉमस केस : सरकार को आरोपों की जानकारी नहीं  
भ्रष्टाचार के आरोपों से घिरी सीवीसी की नियुक्ति पर सरकार ने यह कहकर पल्ला झाड़ लिया कि उसे तो सीवीसी पर लगे आरोपों की जानकारी ही नहीं थी।
सुप्रीम कोर्ट में गुरुवार को सीवीसी थॉमस की नियुक्ति और काले धन के मुद्दे पर सुनवाई हुई। दोनों ही मुद्दों पर सरकार के पास कोई जवाब नहीं था।  भ्रष्टाचार के आरोपों से घिरे सीवीसी की नियुक्ति पर सरकार ने यह कहकर पल्ला झाड़ लिया कि उसे तो सीवीसी पर लगे आरोपों की जानकारी ही नहीं थी। उधर काले धन के मुद्दे पर सुप्रीम कोर्ट ने चिंता जताते हुए सरकार से हलफनामा देने को कहा।  गौरतलब है कि एनजीओ सेंटर फॉर पब्लिक इंटरेस्ट लीटीगेशन ने सीवीसी के पद पर थॉमस की नियुक्ति को चुनौती दी है। उन पर केरल में हुए पामोलिन ऑयल घोटाले में शामिल रहने का आरोप हैं और तिरुवनंतपुरम की विजिलेंस कोर्ट में उनके खिलाफ़ सुनवाई चल रही है। हालांकि केन्द्र सरकार ने अपने हलफ़नामे में थॉमस की नियुक्ति को सही ठहराया है।